Posted by: landi | 2007/02/21
Ek's 'n vrou en op die ouderdom van 17 het my dokter galstene in my galblaas gekry. Hulle het dit toe verwyder. Niemand kon verstaan hoe ek galstene kon hê nie, veral nie my dokter nie. Ek was 56kg en het 'n redelik gesond geëet. Volgens my dokter is dit so skaars dat hy nog nooit daarvan gehoor het dat iemand op so jong ouderdom galstene het nie, veral nie met my gewig nie. Kan dit wees dat hulle nog altyd daar was? Hoe ontstaan galstene in so geval?
Galstene ontstaan in 'n galblaas wat nie reg werk nie, of as gevolg van oormatige galsoute of agv oorerflike faktore. Mens kry dit meestal by ouer oorgewig vrouens. Jy moet maar ingestel wees en jou dokter vra om met 'n sonar te kyk as jy seer het in jou r sy, veral as jy koorsig voel daarby. Dit kan herhaal as hulle nie jou galblaas verwyder het nie.